ADVANC ร่วงกว่า 2% โบรกฯชี้กองทุนแค่ปรับพอร์ต
ADVANC ร่วงกว่า 2% โบรกฯ ชี้กองทุนแค่ปรับพอร์ต ล่าสุด ณ เวลา 14.51 น. ราคาอยู่ที่ 171.00 บาท ลบ 3.50 บาท หรือ 2.01% สูงสุดที่ 174.50 บาท ต่ำสุดที่ 170.00 บาท มูลค่าซื้อขายที่ 2.01 พันล้านบาท 
6 มิ.ย. 2560

ผู้สื่อข่าวรายงานว่า ราคาหุ้นบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 14.51 น. ราคาอยู่ที่ 171.00 บาท ลบ 3.50 บาท หรือ 2.01% สูงสุดที่ 174.50 บาท ต่ำสุดที่ 170.00 บาท มูลค่าซื้อขายที่ 2.01 พันล้านบาท

ด้านนายสุเชษฐ์ สุขแท้ ผู้ช่วยกรรมการผู้จัดการ บริษัทหลักทรัพย์ ไทยพาณิชย์ จำกัด เปิดเผยกับ “ข่าวหุ้นธุรกิจออนไลน์” ถึงสาเหตุที่ราคาหุ้น ADVANC ปรับตัวลงแรงในวันนี้ ว่า ราคาหุ้นไม่ได้ปรับตัวลงอย่างมีนัยสำคัญ มองว่าเป็นเพียงการปรับพอร์ตของนักลงทุนสถาบัน เพื่อโยกไปเล่นหุ้นตัวอื่นเท่านั้น